text: El millor cinema esportiu de la mà del BCN Sports Film Festival! – BCN SPORTS FILM – 2019
  414 Visualitzacions
  Com cada any, el BCN Sports Film Festival ofereix sessions matinals dedicades als nens i joves, i així, puguin gaudir dels millors curtmetratges. Aquestes sessions, formades per una mostra selecta de la programació de la desena edició del festival, es realitzen en el Museu Olímpic i de l'Esport Joan Antoni Samaranch i als Cinemes Can Castellet de Sant Boi de Llobregat.
  En els films que seran projectats durant el 5, 6 i 7 de juny podem trobar:
  • Uns animals molt esportius faran les delícies dels més petits amb animacions dirigides per Nicolas Deveaux i produïdes per Cube Creative Productions. En produccions com: 1 Mètre/Heure – 1 Meter/Hour, Athleticus – Barre Fixe / Athleticus – Horizontal Bar i Athleticus – Saut en hauteur – Athleticus – High Jump.
  • Curtmetratges que fomenten la reflexió sobre l'auto superació en l'esport I sobre realitats geogràfiques molt llunyanes com Kirguizistan i Colòmbia amb – Buscando el green – Playing for the Green, All That Grow, Bakit i 3 Pies.
  •Pel·lícules que sensibilitzen amb temes actuals com la situació de discriminació que viuen els fills d'immigrants a l'Europa contemporània (Il Mondiale in piazza), la pràctica esportiva des de la perspectiva de joves amb altres capacitats (Inside I'm Racing i Le monde d'ailleurs / Elsewhere) o el bullying (One of the boys).
  Ja sigui gràcies al seu to còmic o gràcies a les seves qualitats cinematogràfiques, la programació de les sessions escolars del BCN Sports Film 2019 no deixarà indiferent al ningú.